*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható!***

*130. számú előterjesztés*

*Tolna Vármegyei Polgárőr Szervezetek Szövetsége 2024. évi vármegyei rendezvényének támogatása*

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző    **Törvényességi ellenőrzést végezte:** ------------------ |

**Tisztelt Képviselő-testület!**

A Tolna Vármegyei Polgárőr Szervezetek Szövetsége (a továbbiakban: Szövetség) 2024. augusztus 24-én rendezi meg a XXII. Tolna Megyei Polgárőr Találkozót Iregszemcsén. A Szövetség kérelemmel fordult Bátaszék Város Önkormányzatához is, mint az egyik legjobban működő polgárőr tagszervezet fenntartójához a vármegyében, hogy anyagilag is támogassa a polgárőr nap megrendezését. A kérelem az előterjesztés mellékletét képezi. A képviselő-testület több alkalommal támogatta a vármegyei polgárőr nap megrendezését, ezzel is elismerve a munkájukat, ezét idén is javasoljuk támogatás biztosítását.

A fentiekre tekintettel, kérjük az alábbi határozati javaslat elfogadását:

**Határozati javaslat**

**a XXII. Tolna Vármegyei Polgárőr Találkozó támogatására**

Bátaszék Város Önkormányzata Képviselő-testülete a Tolna Vármegyei Polgárőr Szervezetek Szövetsége részére az Iregszemcsén megrendezésre kerülő XXII. Tolna Vármegyei Polgárőr Találkozó rendezvény költségeihez 50.000 Ft, azaz ötvenezer forint vissza nem térítendő támogatást biztosít a 2024. évi költségvetés általános tartalék kerete terhére.

Felhatalmazza a város polgármesterét a támogatás biztosításáról szóló támogatási szerződés aláírására.

*Határidő:* 2024. július 31.

*Felelős:* dr. Bozsolik Róbert polgármester

(a támogatási szerződés aláírásáért)

*Határozatról értesül:* Szövetség vezetője

BKÖH Pénzügyi Iroda

irattár